CELEX: 32007R0491
Language: hr
Date: 2007-05-03 00:00:00
Title: Uredba Komisije (EZ) br. 491/2007 od 3. svibnja 2007. o utvrđivanju detaljnih pravila za provedbu Uredbe Vijeća (EZ) br. 1947/2005 u pogledu priopćavanja podataka u vezi sa sjemenom

03/Sv. 026
            
            
               HR
            
            
               Službeni list Europske unije
            
            
               233
            
         32007R0491
   
               L 116/3
            
            
               SLUŽBENI LIST EUROPSKE UNIJE
            
            
               03.05.2007.
            
         
      UREDBA KOMISIJE (EZ) br. 491/2007
   od 3. svibnja 2007.
   o utvrđivanju detaljnih pravila za provedbu Uredbe Vijeća (EZ) br. 1947/2005 u pogledu priopćavanja podataka u vezi sa sjemenom
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1947/2005 od 23. studenoga 2005. o zajedničkoj organizaciji tržišta sjemena i stavljanju izvan snage Uredaba (EEZ) br. 2358/71 i (EEZ) br. 1674/72 (1), a posebno njezin članak 11.,
   budući da:
   
               (1)
            
            
               Članak 1. Uredbe Komisije (EZ) br. 2081/2004 od 6. prosinca 2004. o pravilima za priopćavanje informacija potrebnih za provedbu Uredbe Vijeća (EEZ) br. 2358/71 o zajedničkom uređenju tržišta sjemenom (2) odnosi se na vrste i skupine sorata iz Priloga Uredbi Vijeća (EEZ) br. 2358/71 (3). Ove vrste i skupine sorata sada su uključene u Prilog XI. Uredbi Vijeća (EZ) br. 1782/2003 od 29. rujna 2003. o utvrđivanju zajedničkih pravila za programe izravne potpore u okviru zajedničke poljoprivredne politike i o uvođenju nekih programa potpore za poljoprivrednike.
            
         
               (2)
            
            
               U svjetlu reformi sektora sjemena primjereno je preispitati i pojednostaviti priopćavanje informacija potrebnih za provedbu Uredbe (EZ) br. 1947/2005. Radi jasnoće, Uredbu (EZ) br. 2081/2004 potrebno je stoga staviti izvan snage i zamijeniti novom Uredbom.
            
         
               (3)
            
            
               Mjere predviđene ovom Uredbom su u skladu s mišljenjem Upravljačkog odbora za sjeme,
            
         DONIJELA JE OVU UREDBU:
   Članak 1.
   Države članice Komisiji priopćavaju elektroničkim putem informacije za svaku vrstu i skupinu sorata iz Priloga XI. Uredbi (EZ) br. 1782/2003, navedene u Prilogu ovoj Uredbi do datuma određenih u Prilogu.
   Članak 2.
   Uredba (EZ) br. 2081/2004 stavlja se izvan snage.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. svibnja 2007.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 312, 29.11.2005., str. 3.
   
      (2)  SL L 360, 7.12.2004., str. 6.
   
      (3)  SL L 246, 5.11.1971., str. 1. Uredba kako je zadnje izmijenjena Uredbom (EZ) br. 1782/2003 (SL L 270, 21.10.2003., str. 1.).
   PRILOG
   Podaci koje države članice priopćavaju u skladu s člankom 1.:
   
               Br.
            
            
               Vrsta informacija
               (po vrsti i skupini sorte)
            
            
               Datum do kojeg je potrebno priopćiti informacije
            
         
               Godina žetve
            
            
               Kalendarska godina nakon žetve
            
         
               1.
            
            
               Ukupna površina određena za certifikaciju (u ha)
            
            
               15. studenoga
            
            
                
            
         
               2.
            
            
               Procijenjena žetva (u tonama) (1)
                   (2)
               
            
            
               15. studenoga
            
            
                
            
         
               3.
            
            
               Ukupna količina žetve (u tonama) (3)
               
            
            
                
            
            
               1. listopada
            
         
               4.
            
            
               Zalihe veletrgovaca na kraju tržišne godine (u tonama) (3)
                   (4)
               
            
            
                
            
            
               1. listopada
            
         
      (1)  Ovi podaci vrijede samo za osnovno i certificirano sjeme.
   
      (2)  Iznosi za količine sjemena određenog za certificiranje.
   
      (3)  Iznosi za količine koje se odnose na sjeme koje ispunjava zahtjeve za certificiranje.
   
      (4)  Tržišna godina kako je određeno u članku 2. Uredbe Vijeća (EZ) br. 1947/2005 (SL L 312, 29.11.2005., str. 3.).